नेपाल सरकार
महिला, बालबालिका, लैङ्गिक तथा यौनिक अल्पसङ्ख्यक र सामाजिक सुरक्षा मन्त्रालय
बाढी तथा मानवीय संकटसम्बन्धी दैनिक कार्य अपडेट
मिति: २०८३ भदौ २६ गते / 11 September 2026
1. विपद् प्रभावित ज्येष्ठ नागरिकको संरक्षण
1) हालसम्म प्राप्त विवरण अनुसार रसुवा जिल्लाको विभिन्न अस्थाई आश्रय स्थलमा बसोवास गरिरहेका बाढी प्रभावित ज्येष्ठ नागरिकहरूको विवरण देहायअनुसार रहेको छः

2. भोटेकोशी बाढी प्रभावित बालबालिकाको अस्थायी संरक्षण
1) [bookmark: _GoBack]भोटेकोशी बाढी प्रभावित बालबालिकाको अस्थायी संरक्षणका लागि ललितपुरको गोदावरी नगरपालिका, ठेचोमा अस्थायी संरक्षण केन्द्र सञ्चालनका लागि केन्द्रका लागि आवश्यक सामाग्री तथा खरिद प्रक्रियाका सम्बन्धमा नेपाल रेडक्रस सोसाइटीसँग समन्वय भएको छ। केन्द्रको मुख्य भवनमा लगाएको त्रिपाल हटाइएको,  केन्द्रमा विद्युत् जडान तथा रङरोगनको कार्य अन्तिम चरणमा पुगेको तथा बाथरुम, अस्थायी शौचालय र किचन ब्लकको निर्माण/मर्मत कार्य जारी रहेको छ। 
2) राष्ट्रिय बाल अधिकार परिषद्‌ले भोटेकोशी बाढी प्रभावित बालबालिकाको अवस्था तथा आवश्यकता सम्बन्धी द्रुत लेखाजोखा प्रतिवेदन तयार गरेको छ। स्थलगत अध्ययनका आधारमा तयार गरिएको उक्त प्रतिवेदनले विपद्‌बाट प्रभावित तथा जोखिममा रहेका बालबालिकाको पहिचान, अभिलेखीकरण, परिवार खोजी तथा पुनर्मिलन/सुरक्षित आश्रय, स्वास्थ्य, पोषण, खानेपानी, सरसफाइ र शिक्षा सुनिश्चित गर्नुका साथै मनोसामाजिक सहयोग, हिंसा तथा शोषणबाट संरक्षण, लैङ्गिक तथा अपाङ्गतामैत्री सेवा, सामाजिक संरक्षण तथा जीविकोपार्जन पुनर्स्थापना र विद्यालय, स्वास्थ्य संस्था लगायतका संरचनाको बालमैत्री तथा विपद् प्रतिरोधी पुनर्निर्माणलाई तत्काल प्राथमिकतामा राखी आवश्यक प्रवन्ध गर्नुपर्ने सुझाव दिएको छ।
3. विपद् प्रभावित क्षेत्रमा विपद् प्रतिकार्य सम्बन्धित कार्य गर्नका लागि अन्तराष्ट्रिय गैरसरकारी संस्थाहरूलाई सहजीकरण
विपद् प्रभावित क्षेत्रमा विपद् प्रतिकार्य सम्बन्धित कार्य गर्नका लागि अन्तराष्ट्रिय गैरसरकारी संस्थाहरूलाई छोटो प्रक्रियाबाट सम्झौता गर्न मिति २०८३ असोज १५ सम्मका लागि समाजकल्याण परिषद्‌बाटै परियोजना सम्झौता गर्न सकिने गरी निर्णय भएअनुसार हालसम्म ८० वटा संस्थाको ८३ वटा नयाँ परियोजना स्वीकृति (कुल बजेट रू ६५ करोड ७९ लाख ५१ हजार ५५९ रुपैयाँ) तथा २ वटा संस्थाको परियोजना संशोधन (कुल बजेट रु. २७ लाख ९४ हजार ७५०) गरिएको छ। नयाँ परियोजना र परियोजना संशोधन गरी कुल बजेट रु ६६ करोड ७ लाख ४६ हजार ३०९ बराबरको परियोजना विपद् प्रभावित क्षेत्रमा कार्य गर्ने गरी स्वीकृत भएको छ।
4. विपद् प्रभावितहरूलाई विपद् प्रभावित क्षेत्रमा गैरसरकारी संस्थाबाट राहत सामग्री परिचालन
1) अन्तर्राष्ट्रिय गैरसरकारी संस्थाबाट प्राप्त सहयोगः समाज कल्याण परिषद्‌बाट प्राप्त विवरण अनुसार हालसम्म ५४ वटा अन्तर्राष्ट्रिय गैरसरकारी संस्थाले कुल रू. ४० करोड ९७ लाख ५२ हजार १०८ बराबरको राहत सामग्री सहयोग गरेका छन्। हालसम्म अन्तर्राष्ट्रिय गैरसरकारी संस्थाले नगद रू. ४ करोड ४१ लाख ६४ हजार ४९२ प्रधानमन्त्री दैवी प्रकोप उद्धार कोष र प्रधानमन्त्री राहत कोषमा रकम जम्मा गरेका छन्।
2) राष्ट्रिय गैरसरकारी संस्थाबाट प्राप्त सहयोगः हालसम्म ३५ वटा राष्ट्रिय गैरसरकारी संस्थाले कुल रू. १८ करोड ६२ लाख ३७ हजार ९८८ बराबरको सहयोग गरेका छन्। यसका साथै, राष्ट्रिय गैरसरकारी संस्थाहरूबाट हालसम्म नगद रू. २ करोड ९९ लाख ८ हजार ८१८ प्रधानमन्त्री राहत कोषमा जम्मा भएको छ। 
५. मनोसामाजिक सहयोग तथा परामर्श सेवा
विपद्पश्चात् प्रभावित नागरिकमा देखिन सक्ने मानसिक तनाव तथा मनोसामाजिक समस्यालाई सम्बोधन गर्न Protection Cluster अन्तर्गत मनोसामाजिक कार्यदल मार्फत सेवा प्रदायक संस्थाको परिचालन र समन्वय गरिएको छ। हालसम्म बाढी प्रभावित ५५७८ जनाले मनोसामाजिक प्राथमिक सहायता (Psychological First Aid) र मनोसामाजिक परामर्श सेवा प्राप्त गरेका छन्।
